|  |  |
| --- | --- |
|  | APSTIPRINĀTSar Jelgavas valstspilsētas domes2021.gada 25.novembra lēmumu Nr.19/13 |
|  |  |

**JELGAVAS PILSĒTAS UN JELGAVAS NOVADA SADARBĪBAS TERITORIJAS CIVILĀS AIZSARDZĪBAS KOMISIJAS NOLIKUMS**

*Izdots saskaņā ar*

*likuma „Par pašvaldībām” 41.panta pirmās daļas 2.punktu,*

*Civilās aizsardzības un katastrofas pārvaldīšanas likuma*

*11.panta ceturtās daļas 1. punktu*

1. **Vispārīgie jautājumi**
2. Jelgavas pilsētas un Jelgavas novada sadarbības teritorijas civilās aizsardzības komisijas nolikums nosaka Jelgavas pilsētas un Jelgavas novada sadarbības teritorijas civilās aizsardzības komisijas (turpmāk – Komisija) darbības mērķi, uzdevumus un tiesības, Komisijas sastāvu, Komisijas locekļu pienākumus un tiesības, kā arī Komisijas locekļu apziņošanas kārtību.
3. Komisija ir koordinējoša un konsultatīva institūcija un tās sadarbības teritoriju veido Jelgavas valstspilsētas un Jelgavas novada pašvaldības administratīvās teritorijas.
4. Komisija darbojas atbilstoši Civilās aizsardzības un katastrofas pārvaldīšanas likumam, Ministru kabineta 2017. gada 26.septembra noteikumiem Nr.582 “Noteikumi par pašvaldības sadarbības teritorijas civilās aizsardzības komisijām”, šim nolikumam un citiem normatīvajiem aktiem.
5. **komisijas darbības mērķis, uzdevumi un tiesības**
6. Komisijas darbības mērķis ir koordinēt pasākumus katastrofas un katastrofas draudu gadījumā, kā arī veicināt civilās aizsardzības, katastrofas pārvaldīšanas vai katastrofas pārvaldīšanas koordinēšanas jautājumu risināšanu Komisijas sadarbības teritorijā.
7. Komisijas uzdevumi un tiesības noteiktas civilās aizsardzības komisiju darbību reglamentējošos normatīvajos aktos.
8. **KOMISIJAS SASTĀVS UN KOMISIJAS DARBA ORGANIZĒŠANA**
9. Komisijas sastāvu apstiprina Jelgavas valstspilsētas dome un Jelgavas novada dome.
10. Komisijas sastāvu veido:
	1. Komisijas priekšsēdētājs – Jelgavas valstspilsētas domes priekšsēdētājs;
	2. Komisijas priekšsēdētāja vietnieks – Jelgavas novada domes priekšsēdētājs;
	3. Komisijas priekšsēdētāja vietnieks – Valsts ugunsdzēsības un glābšanas dienesta Zemgales reģiona brigādes Jelgavas daļas komandieris;
	4. Komisijas locekļi:
		1. Valsts ugunsdzēsības un glābšanas dienesta Zemgales reģiona brigādes Jelgavas daļas Elejas posteņa komandieris;
		2. Jelgavas valstspilsētas domes priekšsēdētāja vietnieks;
		3. Jelgavas novada domes priekšsēdētāja vietnieks;
		4. Jelgavas novada pašvaldības izpilddirektora vietnieks;
		5. Jelgavas novada pašvaldības Darba aizsardzības, ugunsdrošības un civilās aizsardzības nodaļas vadītājs;
		6. Neatliekamās medicīniskās palīdzības dienesta Zemgales reģionālā centra vadītājs;
		7. Valsts policijas Zemgales reģiona pārvaldes Jelgavas iecirkņa Kārtības policijas nodaļas priekšnieks;
		8. Jelgavas valstspilsētas pašvaldības iestādes “Jelgavas pašvaldības policija” priekšnieks;
		9. Jelgavas novada pašvaldības iestādes “Jelgavas novada pašvaldības policija” priekšnieks;
		10. Jelgavas valstspilsētas pašvaldības iestādes “Pilsētsaimniecība” vadītājs;
		11. Jelgavas valstspilsētas pašvaldības iestādes “Jelgavas sociālo lietu pārvalde” Veselības aprūpes un veicināšanas nodaļas vadītājs;
		12. Jelgavas valstspilsētas pašvaldības iestādes “Jelgavas pašvaldības operatīvās informācijas centrs” vadītājs;
		13. Jelgavas novada pašvaldības SIA “Jelgavas novada KU” valdes loceklis;
		14. Jelgavas novada pašvaldības Labklājības pārvaldes vadītājs;
		15. Akciju sabiedrības “Sadales tīkls” Dienvidu tehniskās daļas vadītājs;
		16. Nacionālo bruņoto spēku Zemessardzes 52.kaujas atbalsta bataljona komandieris;
		17. Valsts akciju sabiedrības “Latvijas Dzelzceļš” Jelgavas dzelzceļa stacijas priekšnieks;
		18. Valsts vides dienesta Zemgales reģionālās vides pārvaldes direktora vietnieks;
		19. Jelgavas valstspilsētas pašvaldības SIA “Jelgavas Ūdens” tehniskais direktors.
11. Komisijas priekšsēdētāja organizē un vada Komisijas darbu, sasauc un vada Komisijas sēdes, apstiprina Komisijas sēžu darba kārtību, kā arī veic citus normatīvajos aktos noteiktos uzdevumus.
12. Komisijas priekšsēdētāja prombūtnes laikā komisijas priekšsēdētāja funkcijas pilda Jelgavas novada domes priekšsēdētājs. Ja vienlaicīgi arī Jelgavas novada domes priekšsēdētājs ir prombūtnē, Komisijas priekšsēdētāja funkcijas pilda Valsts ugunsdzēsības un glābšanas dienesta Zemgales reģiona brigādes Jelgavas daļas komandieris.
13. Komisijas sekretāru ieceļ Komisijas priekšsēdētājs.
14. Komisijas sēdes tiek protokolētas. Komisijas sēdes protokolu paraksta Komisijas priekšsēdētājs un Komisijas sekretārs.
15. Komisijas darba organizatorisko un tehnisko apkalpošanu veic Jelgavas valstspilsētas pašvaldības iestāde “Jelgavas pašvaldības operatīvās informācijas centrs” (turpmāk – Apziņotājs).
16. **KOMISIJAS LOCEKĻU PIENĀKUMI UN TIESĪBAS**
17. Komisijas locekļiem ir šādi pienākumi:

13.1. ierosināt Komisijas priekšsēdētājam sasaukt Komisiju apdraudējumos vai pasākumos, kuros attiecīgās institūcijas amatpersona ir reaģēšanas un seku likvidēšanas darbu vadītājs;

13.2. ierosināt Komisijas priekšsēdētājam sasaukt Komisiju, ja izskatāmais jautājums skar attiecīgās institūcijas kompetenci un ir saistīts ar katastrofu pārvaldīšanu, katastrofu pārvaldīšanas koordinēšanu vai civilo aizsardzību;

13.3. sniegt priekšlikumus Komisijas nolikuma un civilās aizsardzības plāna izstrādei, papildināšanai vai precizēšanai;

13.4. sniegt informāciju Komisijai par katastrofas draudiem, katastrofas iespējamo attīstību, kā arī par situāciju katastrofas vietā;

13.5. sniegt informāciju Komisijai par veiktajiem pasākumiem apdraudējuma pārvarēšanā;

13.6. sniegt informāciju Komisijai par attiecīgās institūcijas atbildīgajā glabāšanā esošajām valsts materiālajām rezervēm;

13.7. būt sasniedzamam, savlaicīgi informēt Apziņotāju par izmaiņām kontaktinformācijā;

13.8. koordinēt attiecīgās institūcijas rīcību, kā arī informēt institūciju un reaģēšanas un seku likvidēšanas darbu vadītāju par Komisijā pieņemtajiem lēmumiem;

13.9. piedalīties ekspertu grupās, preses konferencēs, kā arī vietēja, reģionāla un valsts mēroga civilās aizsardzības un katastrofas pārvaldīšanas mācībās.

1. Komisijas locekļiem ir šādas tiesības:

14.1. ierosināt uzaicināt uz Komisijas sēdēm valsts, pašvaldību, citu institūciju vai komersantu amatpersonas un speciālistus;

14.2. pieprasīt Komisijas locekļa atsevišķā viedokļa iekļaušanu komisijas sēdes protokolā.

1. **Komisijas LOCEKĻU apziņošanas kārtība**
2. Komisijas locekļu apziņošanu Komisijas priekšsēdētāja uzdevumā veic Apziņotājs, ievērojot apziņošanas kārtību (pielikumā).
3. Apziņošanas uzdevumi:

16.1. informēt par Komisijas sēdes sasaukšanu;

16.2. veikt apziņošanas kārtības pārbaudi;

16.3. informēt par Komisijas priekšsēdētāja pienākumu izpildītāju;

16.4. informēt par katastrofu, katastrofu draudiem, krīzes situācijām, civilās aizsardzības mācībām;

16.5. veikt koordinētu informācijas apmaiņu par katastrofu, katastrofu draudiem, krīzes situācijām, civilās aizsardzības mācībām

1. Apziņotājs nodrošina Komisijas locekļu apziņošanu, izmantojot šādus apziņošanas veidus:

17.1. nosūtot īsziņu uz mobilo tālruni (mobilo tālruņu SMS īsziņu modulis);

17.2. ar balss zvanu uz mobilo tālruni;

17.3. nosūtot ziņu uz e-pastu vai citiem elektroniskiem sakariem.

1. Ja Apziņotājs pēc informācijas nosūtīšanas Komisijas locekļiem par Komisijas sēdes sasaukšanu 10 (desmit) minūšu laikā nav saņēmis apstiprinājumu no Komisijas locekļa, Apziņotājs telefoniski sazinās ar Komisijas locekli, lai pārliecinātos par informācijas saņemšanu.
2. Apziņotājs apkopo informāciju par Komisijas locekļu dalību komisijas sēdē un iesniedz to Komisijas sekretāram.
3. Apziņotājs ne retāk kā reizi pusgadā pārbauda apziņošanas sistēmas darbību. Pārbaude ietver apziņojamo amatpersonu pilnīgu vai daļēju apziņošanu.
4. Gadījumā, ja nav sakaru vai arī jebkādu apstākļu dēļ nav iespējams veikt apziņošanu, Komisijas locekļu pulcēšanās vieta ir Apziņotāja juridiskajā adresē Jelgavā, Sarmas ielā 4.
5. **NOBEIGUMA JAUTĀJUMI**
6. Komisijas nolikumu un tā grozījumus apstiprina Jelgavas valstspilsētas dome un Jelgavas novada dome. Grozījumus nolikumā var izdarīt pēc Komisijas priekšsēdētāja, tā vietnieka vai Komisijas locekļa priekšlikuma.
7. Komisijas nolikums un tā grozījumi stājas spēkā pēc to apstipināšanas Jelgavas valstspilsētas un Jelgavas novada domēs.

Komisijas priekšsēdētājs A.Rāviņš